19+3 käisin ka  LA-s. Tegime sellest ikka pereürituse. Kõhuelanikuga oli kõik vinks-vonks. Näidati siseorganid ära ja sõrmed-varbad. Lõpuks jõudsime ka kõige tähtsamani - sugu. Arst ütles täie veendumusega, et poiss ja samal ajal näitas mees mulle teiselt ekraanilt noksi ja kotte. Juss ei jaganud arvutipildist midagi, aga kui mees ütles, et venna, siis oli väga rahul. Mul oli natuke kurb, et patsikesed, sitsid-satsid ära jäävad, aga mees lohutas, et eks tuleb siis kolmas ka varsti teha (võibolla on tüdruk   ) ja poisiga pidavat tema süda kergem olema: tütar hakkab ju ise poisse koju tooma ja temal kui isal olevat siis väga raske aeg ja palju tööd peikade valikuga. Ma lohutasin meest omakorda sellega, et varsti siis üks näppab salaja autovõtmed ja teine traktori võtmed ja põrutavad mõlemad naistesse   .